
ДОГОВОР ЗА ОРГАНИЗИРАНЕ И ПРОВЕЖДАНЕ НА ПРОДЪЛЖАВАЩО ОБУЧЕНИЕ

№…………./…………….


Днес ........................................г., в гр. София  между:


1. БЪЛГАРСКА АСОЦИАЦИЯ НА ПРОФЕСИОНАЛИСТИТЕ ПО ЗДРАВНИ ГРИЖИ, 
ЕИК  по  БУЛСТАТ   131117935,    ЗДДС    № BG 131117935
гр. София  п.к.1680,  ул.Казбек № 62  представляван от
ДИАНА ЙОРДАНОВА ГЕОРГИЕВА       -   Председател на БАПЗГ,     
от една страна, наричан за краткост ВЪЗЛОЖИТЕЛ
и
2…………………………………………………………, със седалище и адрес на управление: …………………. ЕИК   по  . БУЛСТАТ           ЗДДС    № 
представлявано  от : 
в качеството си  ……………………… наричано за краткост ИЗПЪЛНИТЕЛ,

заедно наричани „Страни/те“, а всяка една от тях „Страна/та“, 

на основание  чл.182, ал. 1 от „Закона за здравето” и чл.8, ал.7 от Закона за съсловните организации на медицинските сестри, акушерките и асоциираните медицински специалисти, на лекарските асистенти, на зъботехниците и на помощник-фармацевтите (загл. Изм. - дв, бр. 91 от 2018 г., изм. - дв, бр. 39 от 2024 г., в сила от 01.05.2024 г.) , се сключи настоящият договор (наричан по-долу „Договор/а/ът“), с който Страните се споразумяха за следното, а именно:


І. ПРЕДМЕТ И СРОК НА ДОГОВОРА


Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да организира и регистрира провеждането на продължаващото обучение  на професионалистите по здравни грижи, членове на БАПЗГ, в съответствие с нормативната уредба, по начина, регламентиран с настоящия договор.
1.2. По смисъла на настоящия договор, форми на продължаващото обучение са: курсове, семинари, симпозиуми, научни конгреси, конференции и др.  
1.3. За всеки регистриран участник в продължаващо обучение, член на БАПЗГ ИЗПЪЛНИТЕЛЯТ заплаща на ВЪЗЛОЖИТЕЛЯ сума, посочена в чл. 8 на договора в срок и при условията, уточнени в същия член.      

          Чл.2. Настоящият договор е със срок на действие, считано

 от ...........................................  до...........................................
ІІ. ПРАВА И ЗАДЪЛЖЕНИЯ НА СТРАНИТЕ

         Чл.3. ИЗПЪЛНИТЕЛЯТ се задължава във връзка с осъществяването на дейностите по чл.1 за следното:
3.1. да изготвя учебни програми на формите на продължаващо обучение, провеждани от ИЗПЪЛНИТЕЛЯ във връзка с настоящия договор и да ги съгласува с ВЪЗЛОЖИТЕЛЯ в 7 дневен срок от изготвянето им;
3.2. да прилага при провеждането на продължаващото обучение съгласуваните с ВЪЗЛОЖИТЕЛЯ учебни програми и да не се отклонява от тях;
3.3. да променя съгласуваните учебни програми само със съгласието на ВЪЗЛОЖИТЕЛЯ;
3.4. да уведоми по подходящ начин професионалистите по здравни грижи - членове на БАПЗГ за формата, темата, датата, часа и мястото на провеждане на формата на продължаващото обучение в едномесечен срок преди започването й;
3.5. да регистрира участниците във формите на продължаващо обучение, посредством регистрационни карти, удостоверяващи участието им;
3.6. да изготвя списъци на преминалите съответните форми на продължаващо обучение по образец, изготвен от ВЪЗЛОЖИТЕЛЯ, като не се отклонява и не извършва никакви корекции. Информацията, която се посочва в списъка е: форма, категория, тема, организатор, дата и място на провеждане, положен изпит, кредитна оценка, име, презиме, фамилия, УИН за всеки участник.
           3.7. да предостави на ВЪЗЛОЖИТЕЛЯ по електронен път списъците на участниците, преминали съответната форма на продължаващо обучение, по утвърдения от БАПЗГ образец;
           3.8. да предостави копие от преводното нареждане на сумата, отговаряща на броя участниците в проведената форма на продължаващо обучение.

Чл.4. ИЗПЪЛНИТЕЛЯТ има право да получи необходимото съдействие от ВЪЗЛОЖИТЕЛЯ при провеждането на дейностите по чл.3, изразяващо се в справки, информация, образци на документи, въпроси и други форми на съдействие, за които възникне необходимост.
Чл.5. ВЪЗЛОЖИТЕЛЯТ се задължава да осъществява методическо ръководство и съдействие по смисъла на чл. 4 при осъществяването на дейностите по чл.3 от настоящия договор.
Чл. 6. ВЪЗЛОЖИТЕЛЯТ се задължава:
6.1. да публикува на официалния интернет сайт на БАПЗГ – www.nursing-bg.com – всички сключени договори със структурите, провеждащи продължаващо обучение, и да регистрира кредитните точки в Националния електронен професионален регистър на БАПЗГ.
6.2. въз основа на получените от ИЗПЪЛНИТЕЛЯ списъци по т. 3.7. да регистрира информацията за преминатото продължаващо обучение и присъдените кредитни точки в Националния електронен професионален регистър на БАПЗГ, съгласно действащите правила на БАПЗГ.
Чл.7. Всички разходи, възникнали  при осъществяване на дейностите по чл.3, са за сметка на ИЗПЪЛНИТЕЛЯ.
Чл.8. ИЗПЪЛНИТЕЛЯТ превежда  на ВЪЗЛОЖИТЕЛЯ, дължимата сума в размер на 0.5 % от минималната работна заплата за страната, за всеки регистриран участник, в срок от 10 (десет) работни дни, считано от деня на провеждане на съответната форма на продължаващо обучение, по следната банкова сметка, а именно:

Титуляр:  БАПЗГ Централа.
IBAN: BG69 BPBI 8170 1714 0267 54
BIC: BPBIBGSF
При банка „Юробанк България"АД

Чл.9. По силата на допълнителни споразумения към настоящия договор, които стават неразделна част от договора, ВЪЗЛОЖИТЕЛЯТ може да поеме задължението да разпространява информация за провежданите отделни форми на продължаващо обучение, чрез поместването в официалния уеб-сайт на БАПЗГ  и чрез публикации в официалното печатно издание на БАПЗГ – списание  „Здравни грижи “.
Чл.10. ВЪЗЛОЖИТЕЛЯТ  си запазва правото да проверява/одобрява наличието на изискуемите условия, подадената информация и обучителните материали, да оказва контрол върху качеството на провеждащата се форма на продължаващо обучение  и  редовното присъствие на курсистите.

ІІІ. НЕИЗПЪЛНЕНИЕ

Чл.11. При неизпълнение от страна на ИЗПЪЛНИТЕЛЯ, при изтичане на срока по чл. 8 (1) и липса на извършено плащане от страна на Изпълнителя, договорът се прекратява, считано от деня, следващ датата на изтичането на срока или от датата на установяването на липсата на документа за извършеното плащане по т.3.8.  
          Чл.12. Всички спорове, възникнали по изпълнението на настоящия договор, ще се решават чрез преговори между страните, а при непостигане на съгласие – по съдебен ред, пред компетентния съд в град София.

ІV.  УСЛОВИЯ ЗА ИЗМЕНЕНИЯ И ПРЕКРАТЯВАНЕ

Чл.13. Настоящият договор се прекратява при промяна в нормативната уредба на продължаващото обучение, препятстваща по-нататъшното изпълнение на договора, при изтичане на срока и по взаимно съгласие на страните.
[bookmark: _GoBack]13.1. Всички изменения и допълнения към настоящия договор пораждат правни последици само, ако са направени в писмена форма и са подписани и от двете страни.
Неразделна част от настоящия Договор за организиране и провеждане на продължаващо обучение е Анекс относно осигуряване защитата на личните данни.
За неуредените въпроси и при възникнали спорове между страните се прилагат разпоредбите на действащото българско законодателство.
Настоящият договор се подписа в два еднообразни екземпляра – по един за всяка страна.



ЗА ВЪЗЛОЖИТЕЛЯ:                                            ЗА ИЗПЪЛНИТЕЛЯ:

........................................                                           .........................................
 ДИАНА ГЕОРГИЕВА,					
 Председател на БАПЗГ		

